聊讓

聊讓，字公遜，陕西肅府儀衛司軍籍，直隸巢縣人，治《詩經》。明朝官吏、進士出身。

 生平 
蘭縣學軍生。景泰年間，明景帝懲罰王振餘黨后，大開言路，吏民均可上書言事。景泰元年，其上書請求罷免宦官宮妾，得到明景帝嘉獎。

景泰元年（1450年）庚午科陝西鄉試第三十名舉人，年三十九歲中式景泰五年（1454年）甲戌科會試第三百四十六名，第三甲第七十四名進士《景泰五年甲戌科進士登科錄》。任南昌知县，以不附权贵，被劾罢归。精于史学，平生温恭正直，为后学师表《甘肃通志》：聊让字公逊，兰州人。少孤贫苦学。景泰五年进士，任南昌知县，以不附权贵，被劾罢归。让精于史学，虽老而贫，风采凛然可畏。平生温㳟正直，为后学师表。《明史》（卷164）：“聊讓，蘭州人。肅府儀衛司余丁也。好學有誌尚，明習時務。景帝嗣位，懲王振蒙蔽，大辟言路，吏民皆得上書言事。景泰元年六月，讓詣闕陳數事，其略曰：邇歲土木繁興，異端盛起，番僧絡驛，汙吏縱橫，相臣不正其非，御史不劾其罪，上下蒙蔽，民生雕瘵。狡寇犯邊，上皇播越。陛下枕戈嘗膽之秋，可不拔賢舉能，一新政治乎？昔宗、嶽為將，敵國不敢呼名；韓、範鎮邊，西賊聞之破膽。司馬光居相位，強鄰戒勿犯邊。今文武大臣之有威名德望者，宜使典樞要，且延訪智術才能之士，布滿朝廷，則也先必畏服，而上皇可指日還矣。大臣，陽也；宦寺，陰也。君子，陽也；小人，陰也。近日食地震，陰盛陽微，謫見天地。望陛下總攬乾綱，抑宦寺使不得預政，遏小人俾不得居位，則陰陽順而天變弭矣。天下治亂，在君心邪正。田獵是娛，宮室是侈，宦寺是狎，三者有一，足蠱君心。願陛下涵養克治，多接賢士大夫，少親宦官宮妾，自能革奢靡，戒遊佚，而心無不正矣。堯立謗木，恐人不言，所以聖；秦除謚法，恐人議己，所以亡。陛下廣從諫之量，旌直言之臣，則國家利弊，閭閻休戚，臣下無所顧忌，而言無不盡矣。蘇子曰：「平居無犯顏敢諫之臣，則臨難必無仗節死義之士。」願陛下恒念是言而審察之。書奏，帝頗嘉納之。後四年，讓登進士。官知縣卒。”。

 家族 
曾祖聊興隆。祖父聊德輔。父聊旺。母高氏。慈侍下。

参考文献

Category:景泰元年庚午科陕西鄉試舉人
Category:蘭州人
Category:聊姓
Category:明朝南昌縣知縣